Imtella' Ottubru 3, 2021 - Aġġornata 3 Ta' Ottubru, 2021 3:42pm Ritratti: Manuel Tabone - Facebook Il-maltemp li ħakem il-gżejjer Maltin matul il-lejl li għadda ħalla ħerba fix-Xlendi, Għawdex. Ritratti li ttelgħu fuq il-media soċjali juru l-ħsarat li kkaġunat ix-xita fl-aħħar sigħat. Minbarra oġġetti li tkaxkru fit-toroq, inkluż zkuk, kien hemm uħud li spiċċaw ġor-restoranti. L-agħar li marru kien sidien ta' mill-inqas tliet karozzi li spiċċaw tkaxkru għal ġol-baħar, bil-kelliem għall-Protezzjoni Ċivili jgħid lil TVM li l-għaddasa niżlu fil-baħar biex jaċċertaw li ma kien hemm ħadd fihom.